ایرانین مشهور کومئدییا آکتییورو, تبریزین سئویملی گولوش اوستاسی, تبریز تئاترینین رهبری, ایران ایسلام رئسپوبلیکاسی شرقی آذربایجان تئاتر آسسوسییاسیاسی نین صدری بابک نهرئین آذربایجان دؤلت موسیقیلی تئاتریندا اولوب.
بو حاقدا آخار.آذ تئاتردان معلومات وئریلیب. گونئیلی قوناغی تئاترین دیرئکتورو, اَمکدار اینجه صنعت خادیمی, صنعت شیناسلیق اوزره فلسفه دوکتورو علی قیسمت لالایئو قبول ائدیب. لالایئو تئاتر صنعتی نین اینکیشافیندا دائیر دؤلت پروگرامینین قبول ائدیلمه سینین آذربایجان تئاترلارینین اینکیشافیندا موستثنا رول اوینادیغینی, آذربایجان رئسپوبلیکاسی مدنیت و توریزم ناظیرلیگینین دؤلت پروگرامینداد ایره لی گلن مسئله لری اوغورلا یئرینه یئتیردیگینی وورغولاییب. بابک نهرئین ده آذربایجان تئاتری ایله باغلی فیکیرلرینی بؤلوشوب: "بیز تبریزده آذربایجان دؤلت تئلوئزییاسینی ایزله یه بیلیریک. بیر چوخ تبریزلیلر کیمی منده هم آذربایجان تئلئوئزییاسیندا, همده اینتئرنت واسیطه سی ایله سیزین تئاترین موختلیف تاماشالارینی ایزله میشم. ترتیباتینا, قورولوشونا, آکتییورلارین ایفاسینا حئیران اولدوغوم بو تاماشالار منده چوخ بؤیوک, همده خوش تاثوراتلار یارادیب. اؤزومه سؤز وئرمیشدیم کی, موتلق سیزین تئاترلا علاقه یارادیم. بونا گؤره ده آذربایجانا آیاق باسان کیمی ایلک ایشیم سیزین تئاترا گلمک اولدو. بوردا سیزین رهبری اولدوغونوز دؤلت موسیقیلی تئاتریندا یارادیلمیش شراییط سؤزون حقیقی معناسیندا منی حئیرتله ندیردی. بو بینایا داخیل اولان کیمی اینسان آنینداجا بؤیوک,عظمتلی بیر صنعت معبه دینده اولدوغونو حیس ائدیر". ایشگوزارشراییطده کئچن گؤروشده قارشیلیقلی اَمکداشلیق, مدنییت و اینجه صنعت کاللئکتیولری نین موبادیله سی, ایکی اؤلکه تئاتر خادیم لرینین سئمینار, کونفرانس و فئستیواللاردا ایشتیراکی, تاماشالارین لئنتلرینین, تاریخی سندلرین, علمی نشرلرین, کیتاب و معلوماتلارین موبادیله سی و دیگر مسئله لر موذاکیره اولونوب.
azb_Arab azb_Arab